Document ID: 32003D0831

Odločba Komisije
z dne 20. novembra 2003
o spremembi odločb 2001/881/ES in 2002/459/ES glede sprememb in dodatkov k seznamu mejnih kontrolnih točk
(notificirano pod dokumentarno številko K(2003) 4234)
(Besedilo velja za EGP)
(2003/831/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 97/78/ES z dne 18. decembra 1997 o določitvi načel, ki urejajo organizacijo veterinarskih pregledov proizvodov, ki vstopajo v Skupnost iz tretjih držav [1] in zlasti člena 6(2) Direktive,
ob upoštevanju Direktive Sveta 91/496/EGS z dne 15. julija 1991 o načelih za organizacijo veterinarskih pregledov živali pri vstopu v Skupnost iz tretjih držav in o spremembi direktiv 89/662/EGS, 90/425/EGS ter 90/675/EGS [2] in zlasti člena 6 Direktive,
ob upoštevanju naslednjega:
(1) Seznam mejnih kontrolnih točk za veterinarske preglede živih živali in živalskih proizvodov iz tretjih držav, odobren z Odločbo Komisije 2001/881/ES [3], ki vključuje številko enote Animo za vsako mejno kontrolno točko, je treba posodobiti tako, da se zlasti upošteva razvoj v nekaterih državah članicah in spremembe pri nadzoru Skupnosti.
(2) Po zadovoljivih rezultatih pregleda Skupnosti je treba v seznam vključiti dodatne kontrolne točke pri Châteauroux Déolsu v Franciji ter pri Koldingu in Skagenu na Danskem.
(3) Zaradi razgovorov med Komisijo in Nizozemsko je treba za letališče Schiphol v Amsterdamu vnesti novo opombo za pojasnitev stanja glede uvozov živih živali na tem letališču.
(4) Poleg tega je treba v opombe in podatke seznama vnesti nekatere nove spremembe glede kategorij in nadzornih središč za več drugih že odobrenih mejnih kontrolnih točk.
(5) Seznam enot Animo iz Odločbe Komisije 2002/459/ES [4], ki vključuje številko enote Animo za vsako mejno kontrolno točko v Skupnosti, je treba ustrezno dopolniti, tako da se upoštevajo vse ustrezne spremembe in se ohrani seznam, identičen tistemu iz Odločbe 2001/881/EC.
(6) Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Prilogo k Odločbi 2001/881/ES se nadomesti z besedilom v Prilogi I k tej odločbi.
Člen 2
Priloga k Odločbi 2002/459/ES se spremeni v skladu s Prilogo II k tej odločbi.
Člen 3
Ta odločba je naslovljena na države članice.
V Bruslju, 20. novembra 2003

Labels: 17
5
10
3
6
12